Norsk Redaktørforening

Styremøte 2023-02-07

SHU

**Sak 2023-06: Handlingsplanen 2023-2025**

Med utgangspunkt i styrets diskusjoner under strategiseminaret på Hitra-Frøya, har sekretariatet utarbeidet et utkast til handlingsplan for 2023-2025.

Hovedtrekkene fra forrige handlingsplan er beholdt, men de viktigste oppgavene er tydeliggjort. Spesielt er rådgivningstjenesten “Hotline” og arbeidet opp mot nye medlemmer trukket tydeligere fram.

Planprosessen har lang behandlingstid, og det er naturlig at noen tiltak allerede er satt i verk. For å gjøre planen hakket mer dynamisk, er tre mål med underliggende tiltak løftet fram som viktigst det første året. Det er naturlig at sekretariatet i samråd med styret justerer og reviderer handlingsplanen underveis i perioden, i tråd med medlemmenes behov.

Sekretariatet vil presentere planen i styremøtet. Meningen er at planen skal sendes ut på høring til medlemmene og regionforeningene med frist i midten av mars, slik at styret får den til ny behandling på sitt neste møte 28. mars. Endelig behandling vil skje på landsmøtet 10. mai.

Forslag til vedtak: Styrets forslag til handlingsplan for 2023-2025 sendes ut på høring til medlemmene og regionforeningene med de endringer som ble gjort i styrets møte